《竹垞先生留宿枫桥慧庆寺夜话追悼陆文孙》
清代·徐永宣

朔风号怒纸窗前，忆旧僧房感逝川。乡曲公怜杨狗监，天涯吾悼李龟年。

雪深院落妻无絮，叶拥阶除突少烟。此夜枫青灯影黑，鼓寒霜重不成眠。

作者简介：江苏武进人，字学人，一字辛斋，号茶坪。康熙三十九年进士，官主事。早年所作诗被宋荦收入《江左十五子诗选》，又与庄令舆同选《毗陵六家诗钞》，以是知名。有《茶坪诗钞》、《云溪草堂诗钞》。